title: A Bizottság (EU) 2020/910 végrehajtási rendelete (2020. június 30.) az (EU) 2015/1998, az (EU) 2019/103 és az (EU) 2019/1583 végrehajtási rendeletnek a harmadik országokból érkező áruk és postai küldemények védelmi ellenőrzését végző légitársaságok, üzemeltetők és jogalanyok újbóli kijelölése, valamint a kiberbiztonságra, a háttérellenőrzésre, a robbanóanyag-felderítő eszközökre és a robbanóanyagnyom-felderítő eszközökre vonatkozó bizonyos szabályozási követelményeknek a Covid19-világjárvány miatti elhalasztása tekintetében történő módosításáról (EGT-vonatkozású szöveg)

text:
                  1.7.2020

                  HU

                  Az Európai Unió Hivatalos Lapja

                  L 208/43

         A BIZOTTSÁG (EU) 2020/910 VÉGREHAJTÁSI RENDELETE
         (2020. június 30.)
         az (EU) 2015/1998, az (EU) 2019/103 és az (EU) 2019/1583 végrehajtási rendeletnek a harmadik országokból érkező áruk és postai küldemények védelmi ellenőrzését végző légitársaságok, üzemeltetők és jogalanyok újbóli kijelölése, valamint a kiberbiztonságra, a háttérellenőrzésre, a robbanóanyag-felderítő eszközökre és a robbanóanyagnyom-felderítő eszközökre vonatkozó bizonyos szabályozási követelményeknek a Covid19-világjárvány miatti elhalasztása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletre (1) és különösen annak 4. cikke (3) bekezdésére,
         mivel:

                     (1)

                     A jelenlegi Covid19-világjárvány nemzetközi és európai polgári légi közlekedésre gyakorolt rendkívül súlyos hatása következtében a tagállamok és az Európai Unió egésze egyre korlátozottabb mértékben képes hatékony és eredményes, Unióba irányuló szállítási láncot fenntartani. A folyamatos és megszakítás nélküli árufuvarozási szolgáltatások stratégiai fontosságúak az Unió számára, és kiemelkedő szerepet játszanak az alapvető áruk – többek között gyógyszerek, orvosi felszerelések, valamint egyéb anyagok és termékek – szállításában.

                     (2)

                     Az (EU) 2015/1998 bizottsági végrehajtási rendelet (2) mellékletének 6.8. pontjában meghatározott, az Unióba irányuló légi áruk és légipostai küldemények védelmének rendszere előírja, hogy az Európai Unióba árut és postai küldeményt szállító légi fuvarozókat ötévente „harmadik ország repülőteréről az Unió területére árut vagy postai küldeményt fuvarozóként” (ACC3) kell kijelölni, a földi kiszolgálást végző szolgáltatóikat pedig háromévente „uniós légiközlekedés-védelmi szempontból ellenőrzött, harmadik országbeli meghatalmazott ügynökként” (RA3), illetve „uniós légiközlekedés-védelmi szempontból ellenőrzött, harmadik országbeli ismert szállítóként” (K3) kell kijelölni.

                     (3)

                     Az uniós légiközlekedés-védelmi ellenőrzés az ACC3-, RA3- és KC3-kijelölés kapcsán előírja, hogy a folyamat részeként egy uniós légiközlekedés-védelmi ellenőr által az üzemeltető telephelyén tett helyszíni látogatásra van szükség az intézkedések tényleges végrehajtásának megerősítése érdekében.

                     (4)

                     A jelenlegi Covid19-világjárvány ideje alatt a légi fuvarozók és légi árufuvarozók harmadik országokban történő kijelölésére és újbóli kijelölésére irányuló helyszíni látogatások végzése súlyosan érintett és/vagy akadályoztatva van olyan objektív okok miatt, amelyek nem tartoznak e fuvarozók vagy üzemeltetők felelősségi körébe, illetve amelyeket nem tudnak ellenőrzésük alatt tartani.

                     (5)

                     Számos ACC3-, RA3- és KC3-kijelölés érvényessége lejár az elkövetkező hónapokban, vagy már le is járt, és nincs lehetőség a szükséges hivatalos helyszíni ellenőrzés megtételére. A megfelelő uniós státus hiányában ezek az üzemeltetők nem folytathatnák működésüket az Unió területére irányuló védett szállítási láncon belül, ami lehetetlenné tenné az alapvető műveletek folytonosságát ebben a kritikus időszakban.

                     (6)

                     Olyan sürgős intézkedéseket kell elfogadni, amelyek megteremtik a megfelelő jogalapot ahhoz, hogy az Unióba irányuló szállítási lánc jelenlegi helyzetben érintett üzemeltetőit alternatív és gyors uniós légiközlekedés-védelmi ellenőrzési eljárásnak lehessen alávetni.

                     (7)

                     Az egyaránt az (EU) 2015/1998 végrehajtási rendeletet módosító (EU) 2019/103 (3) és (EU) 2019/1583 (4) végrehajtási rendeletek 2020. december 31-től alkalmazandó szabályozási követelményeket vezettek be a polgári légiközlekedési személyzet háttérellenőrzése, illetve a kiberbiztonság területén. A Covid19-világjárvány hatására bevezetett korlátozások olyan súlyos mértékben befolyásolják a hatóságok és az üzemeltetők azon képességét, hogy felkészüljenek az említett követelmények időben történő végrehajtására, hogy az alkalmazás kezdőnapját el kell halasztani.

                     (8)

                     Az (EU) 2015/1998 végrehajtási rendelet mellékletének 12.4.2.2. pontja 2020. szeptember 1-jében határozza meg azt a dátumot, amikor a robbanóanyag-felderítő eszközökre (EDS) vonatkozó 2. szabvány hatályát veszti. A Covid19-világjárvány hatására bevezetett korlátozások olyan súlyos mértékben befolyásolják az Unióban található egyes repülőterek azon képességét, hogy befejezzék a 3. szabvány szerinti robbanóanyag-felderítő eszközök üzembe helyezését és aktiválását, hogy a lejárat napját későbbre kell halasztani. A 3. szabvány szerinti robbanóanyag-felderítő eszközök nagyobb teljesítményt nyújtanak, és jobb a felderítési képességük, ami egy fokozottabb biztonság irányába mutat, ezért a Bizottság és a tagállamok változatlanul elkötelezettek e technológia további késedelem nélkül történő végrehajtása mellett.

                     (9)

                     Az (EU) 2015/1998 végrehajtási rendelet mellékletének 12.6.3. pontja 2020. július 1-jében határozza meg azt az időpontot, ameddig a felelős hatóság engedélyezheti, hogy a 12-L. függeléknek való megfelelésről szóló tanúsítással nem rendelkező robbanóanyagnyom-felderítő eszközök (ETD) használatban maradjanak. A Covid19-világjárvány hatására bevezetett korlátozások olyan súlyos mértékben befolyásolják az Unióban található repülőterek némelyikének azon képességét, hogy befejezzék az új robbanóanyagnyom-felderítő eszközök üzembe helyezését, hogy a fent említett időpontot el kell halasztani a jogi következmények elkerülése érdekében, anélkül, hogy ez indokolatlan kockázatot jelentene a légi közlekedés biztonságára nézve.

                     (10)

                     Az (EU) 2015/1998, az (EU) 2019/103 és az (EU) 2019/1583 végrehajtási rendeletet ezért ennek megfelelően módosítani kell.

                     (11)

                     Mivel egyes üzemeltetők ACC3, RA3 és KC3 uniós státusa már lejárt vagy a jelenlegi Covid19-világjárvány első időszakában, vagy azt közvetlenül megelőzően, amikor a vonatkozó uniós légiközlekedés-védelmi ellenőrzési eljárást el kellett indítani és végre kellett hajtani, e rendeletnek visszamenőleges hatállyal kell életbe lépnie, lehetővé téve, hogy azok az üzemeltetők, amelyek státusa már nem érvényes, igénybe vehessék az e rendeletben előírt intézkedéseket.

                     (12)

                     Az e rendeletben előírt intézkedések nem érintik más légi fuvarozók, üzemeltetők, jogalanyok vagy államok jogos érdekeit és jogait, továbbá nem korlátozzák elvárásaikat.

                     (13)

                     Annak érdekében, hogy a tagállamok jogalappal rendelkezzenek az Unióba irányuló szállítási lánc üzemeltetőinek ellenőrzésére és kijelölésére szolgáló alternatív és gyors eljárás azonnali megindításához – ami az Unióba irányuló árufuvarozási műveletek újraindításához szükséges –, e rendeletnek az Európai Unió Hivatalos Lapjában való kihirdetését követő napon hatályba kell lépnie.

                     (14)

                     Az e rendeletben előírt intézkedések összhangban vannak a 300/2008/EK rendelet 19. cikkével létrehozott bizottság véleményével,

               ELFOGADTA EZT A RENDELETET:

            1. cikk
            Az (EU) 2015/1998 végrehajtási rendelet melléklete e rendelet mellékletének megfelelően módosul.

            2. cikk
            Az (EU) 2019/103 végrehajtási rendelet 2. cikkének második mondatában a „2020. december 31-től” szövegrész helyébe a „2021. december 31-től” szöveg lép.

            3. cikk
            Az (EU) 2019/103 végrehajtási rendelet mellékletének 26. pontján belül a 11.1.12. pontban a „2020. december 31.” és „2023. június 30-ig” szövegrész helyébe a „2021. december 31.” és „2024. június 30-ig” szöveg lép.

            4. cikk
            Az (EU) 2019/1583 végrehajtási rendelet 2. cikkében a „2020. december 31-én” szövegrész helyébe a „2021. december 31-én” szöveg lép.

            5. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 30-án.

                  a Bizottság részéről

                  az elnök

               Ursula VON DER LEYEN

            (1)  HL L 97., 2008.4.9., 72. o.

            (2)  A Bizottság (EU) 2015/1998 végrehajtási rendelete (2015. november 5.) a közös légiközlekedés-védelmi alapkövetelmények végrehajtásához szükséges részletes intézkedések meghatározásáról (HL L 299., 2015.11.14., 1. o.).

            (3)  A Bizottság (EU) 2019/103 végrehajtási rendelete (2019. január 23.) az (EU) 2015/1998 végrehajtási rendeletnek bizonyos egyedi légiközlekedés-védelmi intézkedések egyértelműsítése, harmonizálása, egyszerűsítése és megerősítése tekintetében történő módosításáról (HL L 21., 2019.1.24., 13. o.).

            (4)  A Bizottság (EU) 2019/1583 végrehajtási rendelete (2019. szeptember 25.) a közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló (EU) 2015/1998 végrehajtási rendeletnek a kiberbiztonsági intézkedések tekintetében történő módosításáról (HL L 246., 2019.9.26., 15. o.).

            MELLÉKLET
            Az (EU) 2015/1998 végrehajtási rendelet melléklete a következőképpen módosul:

                        1.

                        A szöveg a következő 6.8.1.7–6.8.1.9. pontokkal egészül ki:

                                    „6.8.1.7.

                                    A 2020. április 1-jétől 2020. december 31-ig tartó időszakban a felelős hatóság eltérhet a 6.8.2. pontban meghatározott eljárástól, és ideiglenesen kijelölhet ACC3-ként egy légi fuvarozót abban az esetben, ha az uniós légiközlekedés-védelmi ellenőrzésre a Covid19-világjárvány előidézte válsághoz kapcsolódó és a légi fuvarozó felelősségi körén kívül eső, objektív okok miatt nem kerülhetett sor. A kijelölés feltételei a következők:

                                                a)

                                                a légi fuvarozó aktív ACC3 státussal rendelkezik az érintett harmadik országban, illetve aktív ACC3 státussal rendelkezett, amennyiben az nem járt le 2020. február 1. előtt;

                                                b)

                                                a légi fuvarozó új státus iránti kérelmet nyújt be a 6.8.1.1. pont szerinti felelős hatósághoz, illetve ahhoz a hatósághoz, amelynek hatáskörébe tartozik a lejáró kijelölés, megerősítve, hogy a légi fuvarozó felelősségi körén kívül eső, objektív okok akadályozzák vagy késleltetik a 6.8.2. pont követelményeinek teljesítését;

                                                c)

                                                a légi fuvarozó benyújtja a 6-G. függelékben meghatározott valamennyi pont tekintetében releváns és teljes védelmi programját, vagy megerősíti, hogy a jelenlegi program még naprakész;

                                                d)

                                                a légi fuvarozó aláírt nyilatkozatot nyújt be, amelyben megerősíti azon védelmi követelmények teljeskörű és hatékony végrehajtása iránti elkötelezettségét, amelyek tekintetében megszerezte a jelenlegi vagy lejárt ACC3 státust;

                                                e)

                                                egy légi fuvarozó e pont szerinti ACC3-ként való kijelölése a jelenlegi vagy – adott esetben – az előző lejárat napjától számított legfeljebb hat hónapra szól;

                                                f)

                                                a jelentkezést, a légi fuvarozó védelmi programját és a kötelezettségvállalási nyilatkozatot írásban vagy elektronikus formában kell benyújtani.

                                    6.8.1.8.

                                    Adott esetben a felelős hatóság megállapodhat az érintett légi fuvarozóval a 6.8.2.2. ponton belüli 2. d) pontban említett éves uniós légiközlekedés-védelmi ellenőrzések elhalasztásáról oly módon, hogy azokat hozzáadja a légi fuvarozó ütemterve szerint a következő éviben ellenőrizendő repülőterek számához.

                                    6.8.1.9.

                                    A 6.8.1.7. pontban említett ideiglenes kijelölési időszak alatt a felelős hatóság azon tagállami repülőtéren vagy repülőtereken, amely vagy amelyek az ACC3 területéről érkező járatokat fogadnak, legalább három alkalommal megfelelőség-ellenőrzési tevékenységet végez az ACC3, valamint az ellátási lánc RA3 és KC3 részei által alkalmazott védelmi ellenőrzések tekintetében. Amennyiben az ACC3 nem indít közvetlen járatokat a kijelölő tagállamba, a megfelelés-ellenőrzési tevékenységek végrehajtását össze kell hangolni egy olyan másik tagállammal, ahova az ACC3 üzemeltet járatokat.”

                        2.

                        A szöveg a következő 6.8.4.11. és 6.8.4.12. ponttal egészül ki:

                                    „6.8.4.11.

                                    A 2020. április 1-jétől 2020. december 31-ig tartó időszakban a felelős hatóság eltérhet a 6.8.5. pontban meghatározott eljárástól, és ideiglenesen kijelölhet RA3-ként vagy KC3-ként egy harmadik országbeli jogalanyt abban az esetben, ha az uniós légiközlekedés-védelmi ellenőrzésre a Covid19-világjárvány előidézte válsághoz kapcsolódó és a szervezet felelősségi körén kívül eső, objektív okok miatt nem kerülhetett sor. A kijelölés feltételei a következők:

                                                a)

                                                a jogalany aktív RA3 vagy KC3 státussal rendelkezik, illetve RA3 vagy KC3 státussal rendelkezett, amennyiben az nem járt le 2020. február 1. előtt;

                                                b)

                                                a jogalany új státus iránti kérelmet nyújt be ahhoz a felelős hatósághoz, amelynek hatáskörébe tartozik a lejáró vagy lejárt kijelölés, megerősítve, hogy a jogalany felelősségi körén kívül eső, objektív okok akadályozzák vagy késleltetik a 6.8.5. pont követelményeinek teljesítését;

                                                c)

                                                a jogalany benyújtja az elvégzett műveletek szempontjából releváns és teljes védelmi programját, vagy megerősíti, hogy a jelenlegi program még naprakész;

                                                d)

                                                a jogalany aláírt nyilatkozatot nyújt be, amelyben megerősíti azon védelmi követelmények teljeskörű és hatékony végrehajtása iránti elkötelezettségét, amelyek tekintetében megszerezte a jelenlegi vagy lejárt RA3 vagy KC3 státust;

                                                e)

                                                egy jogalany e pont szerinti RA3-ként vagy KC3-ként való kijelölése a jelenlegi vagy – adott esetben – az előző lejárat napjától számított legfeljebb hat hónapra szól;

                                                f)

                                                a jelentkezést, a jogalany védelmi programját és a kötelezettségvállalási nyilatkozatot írásban vagy elektronikus formában kell benyújtani.

                                    6.8.4.12.

                                    A 6.8.4.8. pontban említett azon jogalanyok, amelyek RA3 vagy KC3 státusa a 2020. február 1-jétől 2020. március 31-ig tartó időszakban járt le, és amelyek esetében a 6.8.4.11. pontban említett objektív okok miatt nem végezhető el a 6.8.5. pontban meghatározott uniós légiközlekedés-védelmi ellenőrzés, valamint az ebből következő, a 6.8.4. pont szerinti illetékes hatóság általi kijelölés, az alábbi feltételek mellett kérelmezhetik a Bizottság által megadott ideiglenes kijelölést:

                                                a)

                                                a jogalany RA3 vagy KC3 státus iránti kérelmet nyújt be a Bizottsághoz, megerősítve, hogy felelősségi körén kívül eső, objektív okok akadályozzák vagy késleltetik a 6.8.5. pont követelményeinek teljesítését;

                                                b)

                                                a jogalany aláírt nyilatkozatot nyújt be, amelyben megerősíti egyrészt azon védelmi követelmények teljeskörű és hatékony végrehajtása iránti elkötelezettségét, amelyek tekintetében megszerezte a lejárt RA3 vagy KC3 státust, másrészt hogy védelmi programja még naprakész;

                                                c)

                                                a jelentkezést és a kötelezettségvállalási nyilatkozatot írásban vagy elektronikus formában kell benyújtani;

                                                d)

                                                egy jogalany e pont szerinti RA3-ként vagy KC3-ként való kijelölése az előző lejárat napjától számított legfeljebb hat hónapra szól.”

                        3.

                        A 11.1.2. pont a helyébe a következő szöveg lép:

                                    „11.1.2.

                                    Azon személyeknek, akik felvételüket követően a szigorított védelmi területen kívül átvizsgálást, belépés-ellenőrzést vagy egyéb védelmi ellenőrzéseket fognak végezni vagy ilyen ellenőrzésekért felelősséget fognak viselni, előbb át kell esniük sikeres háttérellenőrzésen.
                                    A foglalkoztatást megelőző ellenőrzésen átesett személyeket legkésőbb 2021. június 30-ig védelmi háttérellenőrzésnek kell alávetni.”

                        4.

                        A 12.4.2.2. pont helyébe a következő szöveg lép:

                                    „12.4.2.2.

                                    A 2. szabvány 2021. szeptember 1-jén hatályát veszti.”

                        5.

                        A 12.4.2.4. pont helyébe a következő szöveg lép:

                                    „12.4.2.4.

                                    A felelős hatóság értesíti a Bizottságot arról, ha engedélyezi, hogy egy, a 2. szabványnak megfelelően üzembe helyezett robbanóanyag-felderítő eszköz 2021. szeptember 1-jét követően használatban maradjon.”

                        6.

                        A 12.4.2.6. pont helyébe a következő szöveg lép:

                                    „12.4.2.6.

                                    Legkésőbb 2021. szeptember 1-jétől minden robbanóanyag-felderítő eszköznek meg kell felelnie a 3. szabványnak, kivéve azokat az eseteket, amikor a 12.4.2.3. pont alkalmazandó.”

                        7.

                        A 12.6.3. pont helyébe a következő szöveg lép:

                                    „12.6.3.

                                    A felelős hatóság engedélyezheti, hogy az olyan, 2014. július 1. előtt üzembe helyezett és szemcsékből való mintavételt alkalmazó robbanóanyagnyom-felderítő eszközök, amelyek nem rendelkeznek a 12-L. függeléknek való megfelelésről szóló tanúsítással, legkésőbb 2021. július 1-ig használatban maradjanak.”


title: A Bizottság (EU) 2020/911 végrehajtási rendelete (2020. június 30.) a kis hatótávolságú, vezeték nélküli hozzáférési pontok jellemzőinek az Európai Elektronikus Hírközlési Kódex létrehozásáról szóló (EU) 2018/1972 európai parlamenti és tanácsi irányelv 57. cikkének (2) bekezdése szerinti meghatározásáról (EGT-vonatkozású szöveg)

text:
                  1.7.2020

                  HU

                  Az Európai Unió Hivatalos Lapja

                  L 208/48

         A BIZOTTSÁG (EU) 2020/911 VÉGREHAJTÁSI RENDELETE
         (2020. június 30.)
         a kis hatótávolságú, vezeték nélküli hozzáférési pontok jellemzőinek az Európai Elektronikus Hírközlési Kódex létrehozásáról szóló (EU) 2018/1972 európai parlamenti és tanácsi irányelv 57. cikkének (2) bekezdése szerinti meghatározásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Elektronikus Hírközlési Kódex létrehozásáról szóló, 2018. december 11-i (EU) 2018/1972 európai parlamenti és tanácsi irányelvre (1) és különösen annak 57. cikke (2) bekezdésére,
         mivel:

                     (1)

                     Amint azt az (EU) 2018/1972 irányelv is elismeri, mivel a kis teljesítményű, kis hatótávolságú, vezeték nélküli hozzáférési pontok valószínűleg pozitív hatással lesznek a rádióspektrum használatára és a vezeték nélküli kommunikáció fejlődésére az Unióban, a kis hatótávolságú, vezeték nélküli hozzáférési pontok kiépítését engedélymentes kiépítési rendszerrel kell elősegíteni.

                     (2)

                     Egy kis hatótávolságú, vezeték nélküli hozzáférési pont olyan különböző elemekből áll, mint a jelfeldolgozó egység, az antennarendszer, a kábelcsatlakozások és a ház. Egyes esetekben az antennarendszert vagy annak részeit a kis hatótávolságú, vezeték nélküli hozzáférési pont többi elemétől elkülönítve is be lehet építeni, és egy vagy több, külön erre a célra szolgáló kábellel lehet csatlakoztatni. Ez lehet a helyzet az elosztott antennarendszerek vagy az egy vagy több üzemeltető által használt elosztott rádiórendszerek esetében. Egy kis hatótávolságú, vezeték nélküli hozzáférési pont két vagy több spektrumhasználó kiszolgálására is kialakítható.

                     (3)

                     A társadalmi elfogadottság és a fenntartható kiépítés biztosítása érdekében az (EU) 2018/1972 irányelv 57. cikke (1) bekezdése második albekezdésének hatálya alá tartozó kis hatótávolságú, vezeték nélküli hozzáférési pontok vizuális hatását minimálisra kell korlátozni. Ennek érdekében vagy nem látható, vagy vizuálisan nem feltűnő módon kell rögzíteni őket a tartószerkezetre. Ezenkívül működésüknek a lakosságot érő elektromágneses sugárterhelés korlátozásáról szóló 1999/519/EK tanácsi ajánlásban (2) meghatározottak szerint a közegészség magas szintű védelmét is biztosítania kell.

                     (4)

                     A rádióberendezések forgalmazására vonatkozó tagállami jogszabályok harmonizációjáról szóló 2014/53/EU európai parlamenti és tanácsi irányelv (3) előírja, hogy a rádióberendezéseket – ideértve a kis hatótávolságú, vezeték nélküli hozzáférési pontokat is – úgy kell kialakítani, hogy biztosítsák az emberek egészségének és biztonságának védelmét.

                     (5)

                     Az (EU) 2018/1972 irányelv 57. cikke (1) bekezdése második albekezdésének hatálya alá tartozó kis hatótávolságú, vezeték nélküli hozzáférési pontok fizikai és műszaki jellemzőit ezért a felhasználói összekapcsoltság érdekében meg kell határozni a maximális térfogat, valamint a tömegre és a maximális sugárzási teljesítményre vonatkozó korlátozások tekintetében. A kis hatótávolságú, vezeték nélküli hozzáférési pontok vizuális hatásának korlátozására szolgáló maximális térfogatot úgy kell meghatározni, hogy az lehetővé tegye a tervezési rugalmasságot és a tartószerkezet fizikai és műszaki jellemzőihez való alkalmazkodást.

                     (6)

                     A Bizottság megbízásából készült, „A kis hatótávolságú, vezeték nélküli hozzáférési pontok könnyített kiépítésére vonatkozó szabályozás” című tanulmány (4) azt mutatja, hogy a 20 literes maximális térfogatnak elegendőnek kell lennie a kis hatótávolságú, vezeték nélküli hozzáférési pontok fő elemeinek befogadására, biztosítva ugyanakkor e hozzáférési pontok nem feltűnő külső megjelenését. Ezt a maximális térfogatot kell alkalmazni az egy vagy több spektrumfelhasználót kiszolgáló kis hatótávolságú, vezeték nélküli hozzáférési pontok egyenként történő kiépítése során, valamint több olyan, kis hatótávolságú, vezeték nélküli hozzáférési pont kiépítése esetén, amelyek egy kis felületű infrastrukturális helyszínen – például villanyoszlopon, közlekedési jelzőlámpán, hirdetőtáblán vagy buszmegállón – osztoznak, melynek mérete és/vagy sűrű előfordulása egy adott területen valószínűleg vizuális káoszt okozna.

                     (7)

                     A kis hatótávolságú, vezeték nélküli hozzáférési pontoknak meg kell felelniük az EN 62232:2017 harmonizált európai szabványnak (5) – „Determination of RF field strength, power density and specific absorption rate (SAR) in the vicinity of radiocommunication base stations for the purpose of evaluating human exposure” (A rádiófrekvencia-térerősség, a teljesítménysűrűség és a sugárzáselnyelési képesség (SAR) meghatározása a rádiótávközlési bázisállomások közelében az emberi expozíció értékelése céljából) –, amely módszertant biztosít a bázisállomások telepítéséhez, figyelembe véve azok sugárzási teljesítményét az elektromágneses mezőknek való emberi expozíció értékelése céljából, az 1999/519/EK ajánlásban meghatározott határértékeknek megfelelően.

                     (8)

                     Ez a szabvány a bázisállomások valamennyi típusára alkalmazandó, amelyek kisugárzott egyenértékű izotrop teljesítményükre (EIRP) vonatkozó különböző határértékek alapján öt telepítési osztályba vannak besorolva: néhány milliwatt (E0 osztály), 2 watt (E2 osztály), 10 watt (E10 osztály), 100 watt (E100 osztály) és több mint 100 watt (E+ osztály). Figyelembe véve az e szabvány szerint betartandó telepítési biztonsági távolságokat, és mivel az (EU) 2018/1972 irányelv előírja, hogy a kis hatótávolságú, vezeték nélküli hozzáférési pontoknak kis teljesítményű berendezéseknek kell lenniük, e rendelet csak az E0, E2 és E10 telepítési osztályra indokolt alkalmazni. Az EN 62232:2017 szabvány 6.2.4. pontjának 2. táblázata előírja, hogy egy E10 osztályú antenna legalacsonyabb sugárzó részének legalább 2,2 méter magasságban kell lennie a nyilvános járdák felett annak érdekében, hogy legalább 20 cm-es távolság legyen az antenna főhurokszintje és egy 2 m magas személy teste között (6).

                     (9)

                     Esztétikai okokból az E10 osztályba tartozó, a 20 literes maximális térfogatot valószínűleg kimerítő kis hatótávolságú, vezeték nélküli hozzáférési pontok beltéri telepítését a legalább 4 méter belmagasságú, nagy beltéri helyekre, például múzeumokra, stadionokra, kongresszusi központokra, repülőterekre, metróállomásokra, vasútállomásokra vagy bevásárlóközpontokra indokolt korlátozni.

                     (10)

                     A kis hatótávolságú, vezeték nélküli hozzáférési pontok tömege és alakja nem teheti szükségessé a meglévő tartószerkezet szerkezeti megerősítését.

                     (11)

                     Tekintettel a vonatkozó szabványok várható továbbfejlesztésére, annak érdekében, hogy azok az aktív antennarendszereket alkalmazó kis hatótávolságú, vezeték nélküli hozzáférési pontokra is alkalmazandók legyenek, ebben a szakaszban az ilyen hozzáférési pontok nem tartozhatnak az engedélymentes kiépítési rendszer hatálya alá.

                     (12)

                     Az illetékes hatóságok általi felügyelet és nyomon követés lehetővé tétele érdekében – különösen azokban az esetekben, amikor több antennarendszer osztozik egy helyen – minden olyan üzemeltetőnek, amely az e rendeletben meghatározott jellemzőknek megfelelő kis hatótávolságú, vezeték nélküli hozzáférési pontokat épített ki, kellő időben értesítést kell küldenie az illetékes hatóságnak e hozzáférési pontok telepítéséről és helyéről.

                     (13)

                     Ez a rendelet nem érinti a tagállamok arra vonatkozó hatáskörét, hogy meghatározzák az (EU) 2018/1972 irányelv 57. cikke (1) bekezdése második albekezdésének hatálya alá tartozó kis hatótávolságú, vezeték nélküli hozzáférési pontok helymegosztásából vagy adott helyen történő halmozásából eredő elektromágneses sugárterhelés összesített szintjét, és hogy az egyedi engedélyektől eltérő eszközökkel biztosítsák, hogy a szóban forgó szintek megfeleljenek az uniós joggal összhangban alkalmazandó összesített expozíciós határértékeknek.

                     (14)

                     E rendelet végrehajtását rendszeresen nyomon kell követni annak érdekében, hogy szükség esetén könnyebben el lehessen végezni a felülvizsgálatát, figyelembe véve a nemzeti gyakorlatokat és a szabványosítás terén bekövetkezett fejleményeket, különös tekintettel az aktív antennarendszerek hatály alá vonására.

                     (15)

                     Ez a rendelet nem érinti a biztonságra, a közüzemi ellátásra és a magántulajdon tiszteletben tartására vonatkozó nemzeti intézkedéseket, ideértve a tulajdonosok azon jogát, hogy meghatározzák tulajdonuk használatát.

                     (16)

                     Ez a rendelet nem érinti a kis hatótávolságú, vezeték nélküli hozzáférési pontok kiépítésére vonatkozó, kevésbé korlátozó nemzeti szintű rendszerek alkalmazását, melyek célja annak elősegítése, hogy a kis hatótávolságú, vezeték nélküli hozzáférési pontok sűrűsége arányos, vizuális hatásuk pedig korlátozott legyen.

                     (17)

                     Az e rendeletben előírt intézkedések összhangban vannak a Hírközlési Bizottság véleményével,

               ELFOGADTA EZT A RENDELETET:

            1. cikk
            Ez a rendelet meghatározza az (EU) 2018/1972 irányelv 57. cikke (1) bekezdésének második albekezdésében említett kis hatótávolságú, vezeték nélküli hozzáférési pontok fizikai és műszaki jellemzőit.
            Ez a rendelet nem alkalmazandó az aktív antennarendszerrel rendelkező kis hatótávolságú, vezeték nélküli hozzáférési pontokra.

            2. cikk
            E rendelet alkalmazásában:

                        1.

                        „kisugárzott egyenértékű izotrop teljesítmény”, „EIRP”: az antennára juttatott teljesítmény és az adott irányban az izotrop antennára vonatkoztatott nyereség szorzata;

                        2.

                        „antennarendszer”: a kis hatótávolságú, vezeték nélküli hozzáférési pont hardverrésze, amely rádiófrekvenciás energiát sugároz azzal a céllal, hogy vezeték nélküli internetkapcsolatot biztosítson a végfelhasználók számára;

                        3.

                        „aktív antennarendszer”, „AAS”: kis hatótávolságú, vezeték nélküli hozzáférési pont antennarendszere, amelyben az amplitúdó és/vagy az antenna elemei közötti fázis folyamatosan állítható, ami a rádiókörnyezet rövid idejű változásainak megfelelően változó antennakarakterisztikát eredményez. Ez nem foglalja magában a hosszabb időtartamú sugárnyaláb-formálást, például az antenna rögzített mértékű, lefelé irányuló elektromos megdöntését. Az aktív antennarendszerrel rendelkező kis hatótávolságú, vezeték nélküli hozzáférési pontok esetében az AAS a kis hatótávolságú, vezeték nélküli hozzáférési pont beépített részét képezi;

                        4.

                        „beltéri”: minden olyan tér, ideértve a szállító járműveket is, amely mennyezettel, tetővel, vagy bármely olyan rögzített vagy mozgatható szerkezettel vagy eszközzel rendelkezik, amely alkalmas a szóban forgó teljes tér befedésére, továbbá amelyet az ajtók, ablakok és átjárók kivételével teljes egészében falak vagy oldalfalak zárnak körül, akár állandó, akár ideiglenes jelleggel, függetlenül a tető, a falak és az oldalfalak anyagának típusától, és függetlenül attól, hogy a szerkezet állandó vagy ideiglenes-e;

                        5.

                        „kültéri”: minden olyan tér, amely nem beltéri.

            3. cikk

               (1)   Az (EU) 2018/1972 irányelv 57. cikke (1) bekezdésének második albekezdésében említett kis hatótávolságú, vezeték nélküli hozzáférési pontokat teljes mértékben és biztonságos módon, ezáltal a nyilvánosság számára nem látható módon be kell építeni a tartószerkezetükbe, vagy meg kell felelniük az e rendelet melléklete A. pontjában meghatározott feltételeknek, és meg kell felelniük az e rendelet melléklete B. pontjában meghatározott európai szabvány követelményeinek.

               (2)   Az (1) bekezdés nem érinti a tagállamok arra vonatkozó hatáskörét, hogy meghatározzák a kis hatótávolságú, vezeték nélküli hozzáférési pontok helymegosztásából vagy adott helyen történő halmozásából eredő elektromágneses sugárterhelés összesített szintjét, és hogy az egyedi engedélyektől eltérő eszközökkel biztosítsák, hogy a szóban forgó szintek megfeleljenek az uniós joggal összhangban alkalmazandó összesített expozíciós határértékeknek.

               (3)   Azok az üzemeltetők, amelyek az (1) bekezdésben meghatározott jellemzőknek megfelelő kis hatótávolságú, vezeték nélküli hozzáférési pontokat építettek ki, értesítik az illetékes hatóságokat e hozzáférési pontok telepítéséről és helyéről.

            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2020. december 21-től kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 30-án.

                  a Bizottság részéről

                  az elnök

               Ursula VON DER LEYEN

            (1)  HL L 321., 2018.12.17., 36. o.

            (2)  A Tanács 1999/519/EK ajánlása (1999. július 12.) a lakosságot érő elektromágneses sugárterhelés (0 Hz–300 GHz) korlátozásáról (HL L 199., 1999.7.30., 59. o.).

            (3)  Az Európai Parlament és a Tanács 2014/53/EU irányelve (2014. április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről (HL L 153., 2014.5.22., 62. o.).

            (4)  Smart 2018/0017, https://op.europa.eu/hu/publication-detail/-/publication/463e2d3d-1d8f-11ea-95ab-01aa75ed71a1.

            (5)  A 110 MHz-től 100 GHz-ig terjedő frekvenciatartományra alkalmazandó.

            (6)  Az EN 62232:2017 szabvány C.4. melléklete

            MELLÉKLET
            A.   A 3. cikk (1) bekezdésében említett feltételek:

                        1.

                        Az egy vagy több spektrumfelhasználót kiszolgáló kis hatótávolságú, vezeték nélküli hozzáférési pontok látható részének teljes térfogata nem haladhatja meg a 20 litert.

                        2.

                        Az egy kis felületű infrastrukturális helyszínen – például villanyoszlopon, közlekedési jelzőlámpán, hirdetőtáblán vagy buszmegállón – osztozó több különálló kis hatótávolságú, vezeték nélküli hozzáférési pont látható részeinek teljes térfogata nem haladhatja meg a 20 litert.

                        3.

                        Abban az esetben, ha a kis hatótávolságú, vezeték nélküli hozzáférési pont antennarendszerét és egyéb elemeit, például rádiófrekvenciás egységét, digitális processzorát, tárolóegységét, hűtőrendszerét, tápegységét, kábelcsatlakozásait, felhordó elemeit vagy földelésre és rögzítésre szolgáló elemeit külön szerelik fel, azok 20 liter térfogatot meghaladó részét nem láthatató módon kell elhelyezni.

                        4.

                        A kis hatótávolságú, vezeték nélküli hozzáférési pont vizuális jellemzőinek biztosítaniuk kell a tartószerkezettel való vizuális összhangot, méretének arányosnak kell lennie a tartószerkezet teljes méretével, egységes formával, semleges színekkel és rejtett kábelekkel kell rendelkeznie, és a szomszédos helyszíneken már telepített, kis hatótávolságú, vezeték nélküli hozzáférési pontokkal együtt nem okozhat vizuális káoszt.

                        5.

                        A kis hatótávolságú, vezeték nélküli hozzáférési pontok tömege és alakja nem teheti szükségessé a tartószerkezet szerkezeti megerősítését.

                  B.   A 3. cikk (1) bekezdésében említett európai szabvány követelményei

                        1.

                        A kiépítésnek az EN 62232:2017 európai szabvány – „Determination of RF field strength, power density and specific absorption rate (SAR) in the vicinity of radiocommunication base stations for the purpose of evaluating human exposure” (A rádiófrekvencia-térerősség, a teljesítménysűrűség és a sugárzáselnyelési képesség (SAR) meghatározása a rádiótávközlési bázisállomások közelében az emberi expozíció értékelése céljából) – 6.2.4. pontjában szereplő 2. táblázatban foglalt E0, E2 és E10 telepítési osztályoknak megfelelően kell történnie.

                        2.

                        Az E10 telepítési osztályba tartozó kis hatótávolságú, vezeték nélküli hozzáférési pontok csak kültéren vagy legalább 4 m belmagasságú beltérben építhetők ki.

                        3.

                        Azokban az esetekben, amikor egy vagy több kis hatótávolságú, vezeték nélküli hozzáférési pont több antennarendszere (vagy azok részei) osztozik (osztoznak) egy helyen, az 1. pontban szereplő hivatkozásban foglalt EIRP-kritériumok az összes, egy helyen osztozó antennarendszernek (vagy azok részeinek) az összesített EIRP-jére vonatkoznak.


title: A Bizottság (EU) 2020/1031 végrehajtási rendelete (2020. július 15.) a benzoesav hízósertések takarmány-adalékanyagaként történő engedélyezéséről (az engedély jogosultja a DSM Nutritional Products Sp.Z.o.o. által képviselt DSM Nutritional Products Ltd.) (EGT-vonatkozású szöveg)

text:
                  16.7.2020

                  HU

                  Az Európai Unió Hivatalos Lapja

                  L 227/21

         A BIZOTTSÁG (EU) 2020/1031 VÉGREHAJTÁSI RENDELETE
         (2020. július 15.)
         a benzoesav hízósertések takarmány-adalékanyagaként történő engedélyezéséről (az engedély jogosultja a DSM Nutritional Products Sp.Z.o.o. által képviselt DSM Nutritional Products Ltd.)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően kérelmet nyújtottak be a benzoesav engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (3)

                     A kérelem az „állattenyésztésben alkalmazott adalékanyagok” adalékanyag-kategóriába sorolandó benzoesav hízósertések takarmány-adalékanyagaként történő engedélyezésére vonatkozik.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2019. május 15-i véleményében (2) megállapította, hogy – a javasolt felhasználási feltételek mellett – a benzoesav nincs káros hatással sem az állatok egészségére, sem a fogyasztók biztonságára, sem pedig a környezetre. A Hatóság megállapította továbbá, hogy az adalékanyag bőrirritációt és súlyos szemirritációt okoz. Ezért megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság arra a következtetésre jutott, hogy a benzoesav a hízósertések tenyésztéstechnikai teljesítményének javítása szempontjából hatékonynak bizonyulhat. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     A benzoesav értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (6)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „egyéb, állattenyésztésben alkalmazott adalékanyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 15-én.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  EFSA Journal 2019; 17(6):5727.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg hatóanyag/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: egyéb, állattenyésztésben alkalmazott adalékanyagok (a tenyésztéstechnikai paraméterek javítása)

                        4d210

                        A DSM Nutritional Products Sp.Z.o.o. által képviselt DSM Nutritional Products Ltd.

                        Benzoesav

                           Az adalékanyag összetétele

                        Benzoesav (≥ 99,9 %)
                        ——————————

                           A hatóanyag jellemzése

                        Benzolkarbonsav, fenilkarbonsav,
                        C7H6O2

                        CAS-szám: 65-85-0
                        A szennyeződések felső határértéke:
                        Ftálsav: ≤ 100 mg/kg
                        Bifenil: ≤ 100 mg/kg
                        ——————————

                           Analitikai módszer
                            (1)

                        A takarmány-adalékanyag benzoesav-
                        tartalmának mennyiségi meghatározására:

                                    —

                                    titrálás nátrium-hidroxiddal (Európai Gyógyszerkönyv,

                              0066. monográfia)
                        Az előkeverékek és a takarmányok benzoesav-tartalmának mennyiségi meghatározására: – az ISO 9231:2008 szabványon alapuló fordított fázisú folyadékkromatográfiás módszer UV-detektálással (RP-HPLC/UV)

                        Hízósertések

                        –

                        3 000

                        10 000

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag nem alkalmazható más benzoesav- vagy benzoátforrásokkal együtt.

                                    3.

                                    A használati utasításban fel kell tüntetni a következőket: „Benzoesavat tartalmazó kiegészítő takarmány önmagában nem adható hízósertéseknek. A benzoesavat tartalmazó kiegészítő takarmányt alaposan össze kell keverni a napi takarmányadag egyéb alkotóelemeivel.”

                                    4.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között bőrvédő eszközökkel és szemvédővel kell használni.

                        2030. augusztus 5.

               (1)  (1) Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2020/1032 végrehajtási rendelete (2020. július 15.) a Bacillus subtilis DSM 28343 készítmény tenyészborjak és hízósertések takarmány-adalékanyagaként történő engedélyezéséről (az engedély jogosultja: Lactosan GmbH & Co. KG) (EGT-vonatkozású szöveg)

text:
                  16.7.2020

                  HU

                  Az Európai Unió Hivatalos Lapja

                  L 227/24

         A BIZOTTSÁG (EU) 2020/1032 VÉGREHAJTÁSI RENDELETE
         (2020. július 15.)
         a Bacillus subtilis DSM 28343 készítmény tenyészborjak és hízósertések takarmány-adalékanyagaként történő engedélyezéséről (az engedély jogosultja: Lactosan GmbH & Co. KG)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően két kérelmet nyújtottak be a Bacillus subtilis DSM 28343 készítmény engedélyezésére vonatkozóan. A kérelmekhez csatolták az említett rendelet 7. cikkének (3) bekezdésében előírt adatokat és dokumentumokat.

                     (3)

                     A szóban forgó kérelmek az „állattenyésztésben alkalmazott adalékanyagok” adalékanyag-kategóriába sorolandó, a Bacillus subtilis DSM 28343 készítmény tenyészborjak és hízósertések takarmány-adalékanyagaként való engedélyezésére vonatkozik.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2018. március 6-i (2), 2019. július 4-i (3) és 2019. május 15-i (4) véleményeiben megállapította, hogy a Bacillus subtilis DSM 28343 készítmény a javasolt felhasználási feltételek mellett nincs káros hatással sem az állatok egészségére vagy a fogyasztók biztonságára, sem pedig a környezetre. A Hatóság azt is megállapította, hogy az adalékanyagot potenciális légzőszervi szenzibilizálónak kell tekinteni, és nem lehet következtetést levonni annak bőrszenzibilizáló potenciáljára vonatkozóan. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság megállapította, hogy az adalékanyag jelentős hatást gyakorol a tenyészborjak növekedési teljesítményére, és fokozhatja a hízósertések testsúlygyarapodását. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     A Bacillus subtilis DSM 28343 készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (6)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Engedélyezés
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 15-én.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  EFSA Journal 2018;16(3):5220.

            (3)  EFSA Journal 2019;17(7):5793.

            (4)  EFSA Journal 2019;17(5):5725.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        CFU/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.

                        4b1825

                        Lactosan GmbH & Co. KG

                           Bacillus subtilis

                        DSM 28343

                           Az adalékanyag összetétele

                        Legalább 1x1010 CFU/g adalékanyagot tartalmazó Bacillus subtilis DSM 28343 készítmény
                        Szilárd formában
                        ———————————————

                           A hatóanyag jellemzése

                        A Bacillus subtilis DSM 28343 csíraképes spórái
                        ———————————————

                           Analitikai módszer
                            (1)

                        A takarmány-adalékanyagban, az előkeverékekben és a takarmányban található Bacillus subtilis DSM 28343 azonosítására: pulzáló erőterű gél-elektroforézis (PFGE)
                        A takarmány-adalékanyagban, az előkeverékekben és a takarmányban található Bacillus subtilis DSM 28343 számlálására: tripton-szója agart alkalmazó lemezkenéses módszer – EN 15784

                        Tenyészborjak
                        Hízósertések

                        –
                        –

                        1x109

                        2x108

                        –

                                    1.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Tenyészborjak esetében a felhasználást tejpótlókra kell korlátozni.

                                    3.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel kell használni.

                        2030. augusztus 5.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports.


title: A Bizottság (EU) 2020/1027 végrehajtási rendelete (2020. július 14.) a 771/2014/EU, az 1242/2014/EU és az 1243/2014/EU végrehajtási rendeletnek a Covid19-világjárvány által a halászati és akvakultúra-ágazatra gyakorolt hatások enyhítésére irányuló egyedi intézkedések végrehajtása és nyomon követése tekintetében történő módosításáról

text:
                  16.7.2020

                  HU

                  Az Európai Unió Hivatalos Lapja

                  L 227/1

         A BIZOTTSÁG (EU) 2020/1027 VÉGREHAJTÁSI RENDELETE
         (2020. július 14.)
         a 771/2014/EU, az 1242/2014/EU és az 1243/2014/EU végrehajtási rendeletnek a Covid19-világjárvány által a halászati és akvakultúra-ágazatra gyakorolt hatások enyhítésére irányuló egyedi intézkedések végrehajtása és nyomon követése tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Tengerügyi és Halászati Alapról szóló, 2014. május 15-i 508/2014/EU európai parlamenti és tanácsi rendeletre (1) és különösen annak 18. cikke (3) bekezdésére, 72. cikke (3) bekezdésére, 97. cikke (2) bekezdésére és 107. cikke (3) bekezdésére,
         mivel:

                     (1)

                     Az (EU) 2020/560 európai parlamenti és tanácsi rendelet (2) módosította az 508/2014/EU rendeletet a Covid19-világjárvány halászati és akvakultúra-ágazatra gyakorolt hatásának enyhítésére irányuló egyedi intézkedések bevezetése érdekében.

                     (2)

                     Az (EU) 2020/560 rendelet végrehajtásának lehetővé tétele érdekében, az új intézkedések követelményeinek figyelembevételével indokolt kiigazítani az Európai Tengerügyi és Halászati Alap (ETHA) keretében megvalósuló operatív programokra vonatkozó modellt és a legkülső régiók gazdasági szereplőire vonatkozó ellentételezési terveknek a 771/2014/EU bizottsági végrehajtási rendeletben (3) meghatározott szerkezetét.

                     (3)

                     Az (EU) 2020/560 rendelet végrehajtása ezenkívül az 1242/2014/EU (4) és az 1243/2014/EU bizottsági végrehajtási rendeletben (5) meghatározott, a műveletekre vonatkozó kumulatív adatok és a tagállamok által benyújtandó információk bemutatását érintő műszaki előírások és szabályok kiigazítását is szükségessé teszi. E kiigazításoknak lehetővé kell tenniük, hogy a Covid19-világjárvány mérséklésével összefüggő műveletek nyomon követése és a hozzájuk kapcsolódó jelentéstétel megbízható legyen. Az 508/2014/EU rendelet 97. cikke (1) bekezdésének a) pontja értelmében a műveletekre vonatkozó kumulatív adatok benyújtására vonatkozó éves határidő március 31. Ebből az következik, hogy a következetes és harmonizált jelentéstétel biztosítása érdekében a tagállamoknak ezeket az információkat 2021-től a módosított formátumban kell benyújtaniuk.

                     (4)

                     A 771/2014/EU, az 1242/2014/EU és az 1243/2014/EU bizottsági végrehajtási rendeletet ezért ennek megfelelően módosítani kell.

                     (5)

                     Az e rendeletben előírt intézkedések mielőbbi alkalmazásának lehetővé tétele érdekében, a szükséges támogatás nyújtásának sürgősségére való tekintettel indokolt előírni, hogy e rendelet a kihirdetését követő napon lépjen hatályba.

                     (6)

                     Az e rendeletben előírt intézkedések összhangban vannak az Európai Tengerügyi és Halászati Alap Bizottságának véleményével,

               ELFOGADTA EZT A RENDELETET:

            1. cikk
            A 771/2014/EU végrehajtási rendelet módosításai
            A 771/2014/EU végrehajtási rendelet a következőképpen módosul:

                        1.

                        Az I. melléklet 4.5. szakaszának helyébe az e rendelet I. mellékletében található releváns szöveg lép.

                        2.

                        Az I. melléklet 8.2. szakaszának helyébe az e rendelet I. mellékletében található releváns szöveg lép.

                        3.

                        Az I. melléklet az e rendelet I. mellékletében foglaltaknak megfelelően módosul.

            2. cikk
            Az 1242/2014/EU végrehajtási rendelet módosításai
            Az 1242/2014/EU végrehajtási rendelet a következőképpen módosul:

                        1.

                        Az I. melléklet e rendelet II. mellékletének megfelelően módosul.

                        2.

                        Az V. mellékletben foglalt 1. táblázat I.9. sorának helyébe e rendelet a II. mellékletben található releváns szöveg lép.

            3. cikk
            Az 1243/2014/EU végrehajtási rendelet módosításai
            Az 1243/2014/EU végrehajtási rendelet a következőképpen módosul:

                        1.

                        Az I. melléklet e rendelet III. mellékletének megfelelően módosul.

                        2.

                        A II. melléklet I.9. sorának helyébe e rendelet a III. mellékletben található releváns szöveg lép.

            4. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 14-én.

                  a Bizottság részéről

                  az elnök

               Ursula VON DER LEYEN

            (1)  Az Európai Parlament és a Tanács 508/2014/EU rendelete (2014. május 15.) az Európai Tengerügyi és Halászati Alapról, valamint a 2328/2003/EK, a 861/2006/EK, az 1198/2006/EK és a 791/2007/EK tanácsi rendelet, valamint az 1255/2011/EU európai parlamenti és tanácsi rendelet hatályon kívül helyezéséről (HL L 149., 2014.5.20., 1. o.).

            (2)  Az Európai Parlament és a Tanács (EU) 2020/560 rendelete (2020. április 23.) az 508/2014/EU és az 1379/2013/EU rendeletnek a COVID-19-járvány halászati és akvakultúra-ágazatra gyakorolt hatásának enyhítésére irányuló egyedi intézkedések tekintetében történő módosításáról (HL L 130., 2020.4.24., 11. o.).

            (3)  A Bizottság 771/2014/EU végrehajtási rendelete (2014. július 14.) az Európai Tengerügyi és Halászati Alapról szóló 508/2014/EU európai parlamenti és tanácsi rendeletnek megfelelően az operatív programokra vonatkozó modell, a legkülső régiókból származó egyes halászati és akvakultúra-termékek halászata, tenyésztése, feldolgozása és piaci értékesítése során a gazdasági szereplőknél felmerülő többletköltségek ellentételezésére vonatkozó tervek szerkezeti felépítése, a pénzügyi adatok továbbítására vonatkozó modell, az előzetes értékelési jelentések tartalma, valamint az Európai Tengerügyi és Halászati Alap keretében benyújtandó értékelési tervre vonatkozó minimumkövetelmények tekintetében alkalmazandó szabályok meghatározásáról (HL L 209., 2014.7.16., 20. o.).

            (4)  A Bizottság 1242/2014/EU végrehajtási rendelete (2014. november 20.) a műveletekre vonatkozó releváns kumulatív adatok megjelenítésére alkalmazandó szabályoknak az Európai Tengerügyi és Halászati Alapról szóló 508/2014/EU európai parlamenti és tanácsi rendelet alapján történő meghatározásáról (HL L 334., 2014.11.21., 11. o.).

            (5)  A Bizottság 1243/2014/EU végrehajtási rendelete (2014. november 20.) a tagállamok által nyújtandó információkra, valamint az adatigényekre és a lehetséges adatforrások közötti szinergiákra vonatkozó szabályoknak az Európai Tengerügyi és Halászati Alapról szóló 508/2014/EU európai parlamenti és tanácsi rendelet alapján történő meghatározásáról (HL L 334., 2014.11.21., 39. o.).

            I. MELLÉKLET

               1.
               A 771/2014/EU bizottsági végrehajtási rendelet I. melléklete a következőképpen módosul:

                           (1)

                           A 4.5. szakasz helyébe a következő szöveg lép:

                                       „4.5.

                                          Az 508/2014/EU rendelet 40. cikkének (1) bekezdése, 53., 54., 55. és 67. cikke, valamint 69. cikkének (3) bekezdése alapján végrehajtott egyes tevékenységekre vonatkozóan meghatározott releváns kritériumok szerinti ellentételezés kiszámítására szolgáló módszer ismertetése

                                                      <4.5 type="S" maxlength="4500" input="M">”

                           (2)

                           A 8.2. szakasz helyébe a következő szöveg lép:

                                       „8.2.

                                          Az uniós prioritásokhoz tartozó ETHA-hozzájárulás és társfinanszírozási arány, technikai segítségnyújtás és más támogatások (EUR)

                                                   Összes támogatás

                                                   Fő juttatás (az összes támogatás eredményességi tartalékkal csökkentett összege)

                                                   Eredményességi tartalék

                                                   Az eredményességi tartalék összegének az összes uniós támogatáshoz viszonyított aránya

                                                   Uniós prioritások

                                                   Az uniós prioritáshoz tartozó intézkedés(ek)

                                                   ETHA-hozzájárulás
                                                   (eredményességi tartalékkal együtt)

                                                   Nemzeti hozzájárulás
                                                   (eredményességi tartalékkal együtt)

                                                   ETHA társfinanszírozási arány

                                                   ETHA-támogatás

                                                   Nemzeti hozzájárulás

                                                   ETHA eredményességi tartalék

                                                   Nemzeti hozzájárulás  (1)

                                                   a

                                                   b

                                                   c = a/(a + b) × 100

                                                   d = a – f

                                                   e = b – g

                                                   f

                                                   g = b × (f/a)

                                                   h = f/a × 100

                                                               1.

                                                               A környezeti szempontból fenntartható, erőforrás-hatékony, innovatív, versenyképes és tudásalapú halászat előmozdítása

                                                   33. cikk (1) bekezdés a), b) és c) pont, 34. cikk és 41. cikk (2) bekezdés

                                                      <8.2 type="N"input="M">

                                                      <8.2 type="N"input="M">

                                                   50 %

                                                      <8.2 type="N"input="M">

                                                   33. cikk (1) bekezdés d) pont és 44. cikk (4a) bekezdés

                                                      <8.2 type="N"input="M">

                                                      <8.2 type="N"input="M">

                                                   max. 75 %,
                                                   min. 20 %

                                                   0

                                                   0

                                                   Az 1. uniós prioritás fennmaradó részére elkülönített források

                                                      <8.2 type="N"input="M">

                                                      <8.2 type="N"input="M">

                                                   max. 75 %,
                                                   min. 20 %

                                                      <8.2 type="N"input="M">

                                                               2.

                                                               A környezeti szempontból fenntartható, erőforrás-hatékony, innovatív, versenyképes és tudásalapú akvakultúra előmozdítása

                                                      <8.2 type="N"input="M">

                                                      <8.2 type="N"input="M">

                                                   max. 75 %,
                                                   min. 20 %

                                                      <8.2 type="N"input="M">

                                                               3.

                                                               A KHP végrehajtásának előmozdítása

                                                   A tudományos ismeretek fejlesztése és rendelkezésre bocsátása, valamint az adatok gyűjtésének és kezelésének fejlesztése (az ETHA-rendelet 13. cikkének (3) bekezdése)

                                                      <8.2 type="N"input="M">

                                                      <8.2 type="N"input="M">

                                                   80 %

                                                      <8.2 type="N"input="M">

                                                   Támogatás biztosítása monitoringhoz, ellenőrzéshez és a betartatáshoz, ezzel az intézményi kapacitás és a közigazgatás hatékonyságának javítása, az adminisztratív terhek növelése nélkül (76. cikk (2) bekezdés a)–d) pont és f)–l) pont) (az ETHA-rendelet 13. cikkének (2) bekezdése)

                                                      <8.2 type="N"input="M">

                                                      <8.2 type="N"input="M">

                                                   90 %

                                                      <8.2 type="N"input="M">

                                                   Támogatás biztosítása monitoringhoz, ellenőrzéshez és a betartatáshoz, ezzel az intézményi kapacitás és a közigazgatás hatékonyságának javítása, az adminisztratív terhek növelése nélkül (76. cikk (2) bekezdés e) pont) (az ETHA-rendelet 13. cikkének (2) bekezdése)

                                                      <8.2 type="N"input="M">

                                                      <8.2 type="N"input="M">

                                                   70 %

                                                      <8.2 type="N"input="M">

                                                               4.

                                                               A foglalkoztatás és a területi kohézió növelése

                                                      <8.2 type="N"input="M">

                                                      <8.2 type="N"input="M">

                                                   max. 85 %,
                                                   min. 20 %

                                                      <8.2 type="N"input="M">

                                                               5.

                                                               A piaci értékesítés és a feldolgozás támogatása

                                                   Tárolási támogatás (67. cikk)

                                                      <8.2 type="N"input="M">

                                                      <8.2 type="N"input="M">

                                                   100 %

                                                   0

                                                   0

                                                   0

                                                   A legkülső régióknak nyújtott ellentételezés (70. cikk) (az ETHA-rendelet 13. cikkének (4) bekezdése)

                                                      <8.2 type="N"input="M">

                                                      <8.2 type="N"input="M">

                                                   100 %

                                                      <8.2 type="N"input="M">

                                                   Az 5. uniós prioritás fennmaradó részére elkülönített források

                                                      <8.2 type="N"input="M">

                                                      <8.2 type="N"input="M">

                                                   max. 75 %,
                                                   min. 20 %

                                                      <8.2 type="N"input="M">

                                                               6.

                                                               Az integrált tengerpolitika végrehajtásának előmozdítása

                                                      <8.2 type="N"input="M">

                                                      <8.2 type="N"input="M">

                                                   max. 75 %,
                                                   min. 20 %

                                                      <8.2 type="N"input="M">

                                                   Technikai segítségnyújtás

                                                      <8.2 type="N"input="M">

                                                      <8.2 type="N"input="M">

                                                   max. 75 %,
                                                   min. 20 %

                                                   0

                                                   0

                                                   0

                                                   Összesen (automatikusan számított)

                                                      <8.2 type="N"input="G">

                                                      <8.2 type="N"input="G">

                                                   NA

                                                      <8.2 type="N"input="G">

                                                      <8.2 type="N"input="G">

                                                      <8.2 type="N"input="G">

                                                      <8.2 type="N"input="G">

                                                   NA

               2.
               A 771/2014/EU végrehajtási rendelet II. melléklete a következő 5a. szakasszal egészül ki:

                           „5a.

                              Az 508/2014/EU rendelet 70. cikke (1) bekezdésének második albekezdésében említett, a Covid19-járványból eredő gazdasági veszteségek kiszámítására és az e veszteségek ellentételezését szolgáló intézkedések végrehajtására vonatkozó módszerek leírása

                                          <4.5 type="S" maxlength="3500" input="M">”

               (1)  A nemzeti hozzájárulás arányosan oszlik meg a fő juttatás és az eredményességi tartalék között.”

            II. MELLÉKLET

               1.
               Az 1242/2014/EU bizottsági végrehajtási rendelet I. mellékletének első oszlopa („Mező”) a következő 25. bejegyzéssel egészül ki:

                           „25

                           A Covid19-világjárvány hatásainak enyhítése”

               2.
               Az 1242/2014/EU végrehajtási rendelet V. mellékletében foglalt 1. táblázat I.9. sorának helyébe a következő szöveg lép:

                           „I.9.

                           33. cikk és a 44. cikk (4a) bekezdése
                           A halászati tevékenységek ideiglenes szüneteltetése

                                       —

                                       Az érintett halászok száma

                           1

                           Numerikus

                           Igen, ha a művelet a tengeri halászatot érinti”

                                       —

                                       Az érintett időszak napokban kifejezve

                           2

                           Numerikus

            III. MELLÉKLET

               1.

                  Az 1243/2014/EU végrehajtási rendelet I. melléklete a következő F. résszel egészül ki:

               „F. RÉSZ

                  A Covid19-világjárvány hatásainak enyhítése

                           Mező

                           A mező tartalma

                           Megjegyzés

                           Adatigények és szinergiák

                           25

                           A Covid19-világjárvány hatásainak enyhítése

                           A Covid19-világjárvány hatásainak enyhítése
                           0-ás kód = a Covid19-hez nem kapcsolódó
                           1-es kód = a Covid19-hez kapcsolódó.

                           ETHA-specifikus”

                        2.

                        Az 1243/2014/EU végrehajtási rendelet II. melléklete I.9. pontjának helyébe a következő szöveg lép:

                                    „I.9.

                                    33. cikk és a 44. cikk (4a) bekezdése
                                    A halászati tevékenységek ideiglenes szüneteltetése

                                                —

                                                Az érintett halászok száma

                                                —

                                                Az érintett időszak napokban kifejezve”